
PATVIRTINTA
Šakių rajono savivaldybės administracijos
direktoriaus 2024 m. gruodžio    d.
įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS ŪKIO IR INVESTICIJŲ SKYRIAUS VYRIAUSIOJO SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Ūkio ir investicijų skyriaus (toliau – Skyrius) vyriausiojo specialisto pareigybė yra priskiriama specialistų pareigybių grupei.
2. Pareigybės lygis – A2.
3. Pareigybės paskirtis – vykdyti Šakių rajono savivaldybei nuosavybės teise priklausančių statinių techninę priežiūrą ir  kontrolę, atstovauti Šakių rajono savivaldybę statybos procesuose, esant poreikiui vykdyti techninę priežiūrą.
4. . Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui. Vyriausiasis specialistas yra darbuotojas, dirbantis pagal darbo sutartį. Vyriausiąjį specialistą priima į darbą ir atleidžia iš jo Šakių rajono savivaldybės administracijos direktorius.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį inžinerijos mokslų studijų krypčių grupės statybos inžinerijos krypties išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį inžinerijos mokslų studijų krypčių grupės statybos inžinerijos krypties išsilavinimą su profesinio bakalauro kvalifikacinių laipsniu ar jam lygiaverte aukštojo mokslo kvalifikacija;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais viešąjį administravimą, vietos savivaldą, teritorijų planavimą, projektų administravimą, statybų organizavimą ir kitas su atliekamomis funkcijomis susijusias sritis, taip pat teisės aktus, reglamentuojančius dokumentų tvarkymą ir apskaitą, dokumentų rengimą ir įforminimą;
5.3. mokėti dirbti kompiuteriu MS Office programiniu paketu;
5.4. mokėti sudaryti ir vertinti sąmatinių skaičiavimų formas naudojantis kompiuterinėmis sistemomis;
5.5. mokėti savarankiškai planuoti ir organizuoti savo darbą, gebėti dirbti komandoje;
5.6. mokėti kaupti, sisteminti, apibendrinti informaciją, rengti išvadas;
5.7. turėti vairuotojo pažymėjimą (B kategorija).

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. vykdo Šakių rajono savivaldybei nuosavybės teise priklausančių statinių techninės priežiūros kontrolę, tvarko statinių techninei priežiūrai naudojamus dokumentus, vykdo jų apskaitą, daro išvadas apie jų techninę būklę;
6.2. ruošia ir teikia statistines ataskaitas, statinių techninės priežiūros srityse. Pagal kompetenciją rengia taisyklių, tvarkų projektus, teikia rajono savivaldybės tarybai tvirtinti ir kontroliuoja šių taisyklių laikymąsi;
6.3. atlieka Skyriaus vykdomas funkcijas susijusias su statybos klausimais informacinėje sistemoje „Infostatyba“.
6.4. atlieka numatomo remontuoti objekto darbų kiekio surašymą, parenka statybos ir remonto metodus, medžiagų panaudojimo galimybes;
6.5. rengia užbaigtos statybos deklaracijas informacinėje sistemoje „Infostatyba“, teikia paraiškas nesudėtingų ir (ar) neypatingų statinių pridavimui;  
6.6. tvarko pavestus gaunamus raštus, turimomis priemonėmis maksimaliai užtikrina tinkamą informacijos ir dokumentų saugojimą;
6.7. rengia projektų, kurių pareiškėja yra Šakių rajono savivaldybės administracija, technines specifikacijas, technines užduotis, sąmatas.
6.8. rengia Šakių rajono savivaldybės tarybos sprendimų, mero potvarkių, direktoriaus įsakymų projektus atliekamų funkcijų veikloje;
6.9. dalyvauja Šakių rajono savivaldybės tarybos, mero ar administracijos direktoriaus sudarytų komisijų ir darbo grupių veikloje;
6.10. Atstovauja Šakių rajono savivaldybę statybos procesuose, vykdo statinių techninę priežiūrą;
6.11. nagrinėja nustatyta tvarka fizinių ir juridinių asmenų prašymus, skundus Šakių rajono savivaldybės tarybos narių paklausimus ir rengia jiems atsakymus skyriaus veiklos klausimais;
6.12. Lietuvos Respublikos teisės aktų nustatyta tvarka tvarko archyvines bylas ir perduoda jas į Šakių rajono savivaldybės administracijos archyvą;
6.13. pagal priskirtų funkcijų poreikį vyksta į objektus ir įstaigas;
6.14. koordinuoja daugiabučių gyvenamųjų namų kiemų automobilių aikštelių, vaikų žaidimų aikštelių rangos darbus, rengia užduotis, sudaro poreikį, prižiūri statybos procesus;
6.15. vykdo kitus nenuolatinio pobūdžio Skyriaus vedėjo pavedimus.

